Irati+Otamendi+(Nire+kirol+bizitza)

 Aurtengo ikasturtea ere uste baino lehenago amaitu da, eta dagoeneko iritsi da orain arte egindako soinketa saioak alde batera utzi eta gure kasa gustuko dugun kirolean jarraitu edo hasteko unea. Orain arte ez naiz kiroletan oso saiatua izan eta bultzaka eraman naute gurasoek mendira edo irakasleak behartuta egin dut korri pistan.  Garbi dago orain arte kirola egitea kostatu bazait, oraindik gehiago kostatuko zaidala irakasleen edo gurasoen bultzada hori gabe zerbait egiten hastea. Horregatik, inoiz baino indar gehiagorekin ekin beharko diot kirola egiteari, nire gorputza sasoian mantendu eta osasun ona eduki nahi badut behintzat.  Ikasturtea amaitzearekin batera, udaran egingo ditudan irteera, bidai, lan eta abarrei buruz pentsatzen jarri naiz berehala eta pentsatu dut ez litzatekeela ideia txarra izango pixkanaka-pixkanaka kirola egiten hasi eta entrenatzen hastea. __**Zein da nire helburua?**__  Ordiziako San Silbestre proba nahiko ezaguna da gure herrian, batez ere ia herritar guztiak biltzen direlako kirol proba hau ikusteko. Proba hau ikusi dudan guztietan galdetu diot nire buruari ea inoiz parte hartuko ote dudan, baina beti uxatu izan dut ideia hori burutik korri egitea ez baitzait inoiz asko gustatu.  Bestalde, nire etxean mendira joateko ohitura handia dago, baina lehen esan bezala askotan gurasoek bultzatuta joan naiz ni mendira. Hala ere, badut mendian ibiltzearekiko irrika eta gogoa, eta asko gustatuko litzaidake nik ere ohitura hori hartzea.  Nire helburuak, beraz, horiek direla pentsatzen dut. Epe motzera San Silbestre proban parte hartu eta proba ondo amaitzea gustatuko litzaidake eta gerora begira, mendian ibiltzeko ohitura hartzea gustatuko litzaidake.  Bi helburu horiek betetzeko, ordea, egun daukadan egoera fisikoa aztertu eta horretarako entrenamendu egoki bat sortu behar ditut. Ikasturtea amaitu aurretik egin genuen “Test de Kooper” probaren ondoren, adibidez, garbi geratu zait ez daukadala erresistentzia handirik, izan ere, orain arte froga hau gainditzea lortu badut ere, azkeneko saio hartan ez nintzen 12 minututan 2km egitera iritsi.  Udara honetako eta datozen hilabeteetako nire helburu nagusia, beraz, erresistentzia lantzea izango da, San Silbestre proban parte hartu eta mendian ibilaldi luzeak egin ahal izateko. Entrenamendua nondik hasi ez dakidanez, etxean aitak gordea zuen liburu bat hartu dut, bertan ibilaldi luze bat ondo bukatzeko argibideak ematen direlako. Liburu honek “Ibiltari” du izena eta Tolosan argitaratua izan zen Aralarko Adiskideen eskutik. Liburu hau erreferentziatzat hartuta, udara honetarako eta San Silbestre proba bitarte dauden hilabeteetarako entrenamendua antolatu dut. __**Entrenamendua:**__  San Silbestre probarako oraindik 6 hilabete geratzen direla ikusirik, 6 hilabete horiek ahal den gehien aprobetxatzen saiatuko naiz. “Ibiltari” liburuak entrenamenduen intentsitatea astero-astero handitzen badu ere, ez dakit nik aldaketa horiek guztiak jarraitzea posible izango dudan. Horregatik, liburu hau erreferentziatzat hartuta, gorputzak esaten didanaren arabera handituko dut entrenamenduen intentsitatea.  Ez da inoiz ahaztu behar kirola egitea ona bada ere, gehiegi egiteak kalteak sor ditzakeela. Ez nuke nire gorputza egin ezin duen zerbait egitera bultzatu, lesioak eta minak ekiditeaz gain, nire buruaren egoera fisikoa kontrolatzen saiatu behar bainaiz.  Jarraian, entrenamenduari hasiera emateko egingo nukeen astebeteko saioa proposatzen dut hemen. Lehenengo entrenamendu-astea izanik, poliki-poliki hasiko naiz saioarekin, gorputza ez baitaukat korrikaldi luze eta neketsuetara ohitua.  **Astelehena:**  Asteko lehen eguna lasai hastea gustatuko litzaidake, eta igeri egitea asko gustatzen zaidanez, igerilekura joango nintzateke. Uretan igeri egiterakoan gihar guztiak erabiltzen dira eta konturatu gabe izerdi apur bat bota eta kirola egiten da.  Lehenengo entrenamendu eguna izanik, ez nintzateke igerian 30 minutu baino gehiago egongo. Ordu erdian igeriketa estilo guztiak probatzeko aukera ematen du, baita lehen esan bezala, gihar guztiak martxan jartzeko parada ere. Korri egiteko erresistentzia txikia dudan bezala, igerian ere ez dut denbora asko jarraian irauten, beraz, 30 minutu igerian egin behar ditudala kontuan hartuz, erritmo lasaian egingo nuke ahal dudan distantzia gehiena. <span style="font-family: Arial,sans-serif; font-size: 14.6667px;"> Igerilekura beste egunen batean itzultzen banaiz, egun honetan egindako distantzia handitzen saiatuko naiz. Hau da, aurreko egunean egindakoa erreferentziatzat harturik, abiadura pixka bat bizkortu eta denbora berean metro gehiago egiten saiatuko nintzateke. <span style="font-family: Arial,sans-serif; font-size: 14.6667px;"> **Asteartea:** <span style="font-family: Arial,sans-serif; font-size: 14.6667px;"> Egun honetako entrenamendua luzaketa batzuekin hasiko da, izan ere, egun honetan korri egitera irtengo naiz. Hankak luzatu eta apur bat berotu ditudanean 15 minutuko korrikaldia egingo nuke gelditu gabe, gora-behera handirik ez dagoen zelai edo pista batean. Ondoren 5 minututan oinez jarraituko nuke, arnasa berreskuratu eta lasaitzeko eta 5 minutuak pasatakoan berriro 15 minutuko korrikaldia gelditu gabe egingo nuke. <span style="font-family: Arial,sans-serif; font-size: 14.6667px;"> Korrikaldia amaitutakoan ere luzaketa batzuk egitea ez legoke gaizki, izan ere, kirola egiten hasi aurretik bezain garrantzitsua da kirola egiten amaitutakoan luzatzea. Beroketa horien ondoren, abdominalak edo flexioak ere egingo nituzke. Garrantzitsua da ariketa hauek egindakoan giharrak ondo luzatzea, hurrengo eguneko minak edo nekeak saihestu nahi baditugu behintzat. <span style="font-family: Arial,sans-serif; font-size: 14.6667px;"> **Asteazkena:** <span style="font-family: Arial,sans-serif; font-size: 14.6667px;"> Asteazkena atseden eguna izango litzateke, izan ere, lehen esan bezala kirola egitea bezain garrantzitsua da atsedena hartzea. Asteko egun hau aproposa iruditzen zait aurreko egunetan egin denari buruz gogoeta egin eta egoera fisikoa nolakoa den aztertzeko. Entrenamenduarekin hasi eta berehala gogoeta hori egitea ez zait oso zentzuzkoa iruditzen, baina bai hilabeteko entrenamenduaren ondoren. <span style="font-family: Arial,sans-serif; font-size: 14.6667px;"> Asteazkenetan, beraz, astea nola joan den aztertuko nuke gehiegi entrenatzea ez baita batere ona, eta oso garrantzitsua baita horretaz jabetu eta horren inguruko neurriak hartzea. Hurrengo astean etorriko den entrenamendua planifikatu eta aztertzeko eguna izango litzateke eta pentsatzen dut aurreko astean aztertutakoaren arabera planifikatu beharko litzatekeela hurrengo entrenamendu saioa. <span style="font-family: Arial,sans-serif; font-size: 14.6667px;"> **Osteguna:** <span style="font-family: Arial,sans-serif; font-size: 14.6667px;"> Ostegunean astearteko entrenamendu bera egingo nuke entrenamenduarekin hasitako lehenengo astean (denborarekin entrenamendu desberdina egingo nuke bi egun hauetan). Lehenengo astea izanik, gorputza denbora jakin batean korri egitera ohitu behar da, eta ez dut uste astearen 4. egunean entrenamendu gogorrago bati ekitea oso ona denik (nire kasuan behintzat). <span style="font-family: Arial,sans-serif; font-size: 14.6667px;"> Entrenamendua apur bat aldatzeko eta hanketako giharrak lantzeko, entrenamendu amaierarako edo hasierarako ariketa ezberdinak egin ditzakegu. Abdominalak eta flexioak egin beharrean, adibidez, eskailerak denbora jakin batean igo eta jaitsi ditzakegu (erritmo ezberdinetan), edo skiping egin denbora zati batean koadrizepsak lantzeko. Bikiak landu nahi baditugu, berriz, nahiko izango litzateke hanka puntetan salto egitea edo ibiltzea. <span style="font-family: Arial,sans-serif; font-size: 14.6667px;"> Hanka puntetan ibili aurretik orkatilak ondo berotu beharko nituzke nik, izan ere, hauek bihurritzeko joera handia dudanez eta lesioak ekidin nahi ditudanez, benetan garrantzitsua da niretzat horiek ondo berotzea. <span style="font-family: Arial,sans-serif; font-size: 14.6667px;"> **Ostirala:** <span style="font-family: Arial,sans-serif; font-size: 14.6667px;"> Ostiralean nire egoera fisikoaren arabera bi aukera ikusiko nituzke: nekatuegi egonez gero, etxean geratuko nintzateke atseden hartzen eta bestela, igerilekura joango nintzateke asteleheneko entrenamendu bera egitera. <span style="font-family: Arial,sans-serif; font-size: 14.6667px;"> Giharretako mina edukiz gero eta etxean geratuz gero, ez litzateke gaizki egongo hankak ondo luzatu eta berotzea. Neke fisiko horri aurre egin edo neketik suspertzeko prozesua bizkortu nahi bada, lehen aipatutako “Ibiltari” liburuak horretarako argibide batzuk ematen ditu (kirola egin eta ordu gutxira egin behar diren argibideak dira. Ondorioz, ostiralean nekatuegi egonda ere, igerilekura joatea ez dut uste ideia txarra izango litzatekeenik. Agian, ordu erdi igeri egiten pasa beharrean 15 minutu pasa ditzaket):
 * <span style="font-family: Arial,sans-serif; font-size: 14.6667px; text-decoration: none;">Kirola egin ondoren dutxatu edo bainua hartzea.
 * <span style="font-family: Arial,sans-serif; font-size: 14.6667px; text-decoration: none;">Kirola eginez galtzen diren likido edo gatz mineralak berreskuratzea.
 * <span style="font-family: Arial,sans-serif; font-size: 14.6667px; text-decoration: none;">Kirola egin ondorengo bizpahiru orduren inguruan masajea edota bainu luzeagoa hartzea.
 * <span style="font-family: Arial,sans-serif; font-size: 14.6667px; text-decoration: none;">Elikadura ona mantentzea.
 * <span style="font-family: Arial,sans-serif; font-size: 14.6667px; text-decoration: none;">Loa atseden osoan izatea, ahal izanez gero, soinurik gabea.

<span style="font-family: Arial,sans-serif; font-size: 14.6667px;"> **Larunbata:** <span style="font-family: Arial,sans-serif; font-size: 14.6667px;"> Arestian aipatu bezala, ez dut korri egitea oso gogoko, eta astean bi egunetan korri egitearekin nahikoa dudala pentsatuz, astebukaera mendian ibiltzeari eskainiko nioke. 2-3 ordu inguruko ibilaldia izango da egun honetan egingo dudana, eguraldiak laguntzen badu behintzat, goiz-pasa aproposa litzateke. <span style="font-family: Arial,sans-serif; font-size: 14.6667px;"> Mendian ibiltzea modu aproposa da familiakoekin egoteko eta naturaz gozatzeko. Horrez gain, mendian ibiltzeak ematen dituen abantailak asko dira. Oso garrantzitsua da mendira joaten garenean, baita kirola egiten dugunean ere elikadura ona mantentzea, baita ura behar beste edatea ere. <span style="font-family: Arial,sans-serif; font-size: 14.6667px;">**Igandea:** <span style="font-family: Arial,sans-serif; font-size: 14.6667px;"> Asteari amaiera emateko, ia aste osoko entrenamenduaren ondoren ez dut uste entrenamendu gogorrarekin amaitzea oso ideia ona denik (nire kasuan behintzat). Horregatik, larunbatekoa baino ibilaldi motzago bat egingo nuke. <span style="font-family: Arial,sans-serif; font-size: 14.6667px;"> Orain udaran eguraldi txarra gutxitan egingo duela pentsatu nahi dut. Hala ere, eguraldiak laguntzen ez badu, herriko frontoian frontenisean ibiltzearen ideia ez nuke alde batera utziko eta igandeko ibilaldia egin ordez, frontoira joango nintzateke. <span style="font-family: Arial,sans-serif; font-size: 14.6667px;"> Astebeteko entrenamendua behin adostuta, betetzea bakarrik falta da. Entrenamenduen intentsitatea astero-astero apur bat handituz, agian aurtengo San Silbestre proban ikusle egon ordez parte-hartzaile izango naiz.